ข่าวการสู้รบในเยเมนหนุนราคาทองวานนี้ปรับขึ้น
ราคาทองสปอตตลาดสหรัฐปรับขึ้น 8.73 ดอลลาร์ สู่ 1,203.98 ดอลลาร์ต่อออนซ์ในช่วงท้ายตลาดวันพฤหัสบดี (26 มี.ค.) หลังขึ้นไปแตะจุดสูงสุดในรอบ 3 สัปดาห์ครึ่งที่ 1,219.40 ดอลลาร์ในระหว่างวัน โดยเหตุการณ์รุนแรงในภูมิภาคตะวันออกกลางส่งผลให้นักลงทุนเทขายหุ้น และเข้าซื้อสินทรัพย์ปลอดภัยอย่างเช่นทองและพันธบัตรรัฐบาลเยอรมนี
27 มี.ค. 2558

ผู้สื่อข่าวรายงานว่า ราคาทองสปอตตลาดสหรัฐปรับขึ้น 8.73 ดอลลาร์ สู่  1,203.98 ดอลลาร์ต่อออนซ์ในช่วงท้ายตลาดวันพฤหัสบดี (26 มี.ค.) หลังขึ้นไปแตะจุดสูงสุดในรอบ 3 สัปดาห์ครึ่งที่ 1,219.40 ดอลลาร์ในระหว่างวัน โดยเหตุการณ์รุนแรงในภูมิภาคตะวันออกกลางส่งผลให้นักลงทุนเทขายหุ้น และเข้าซื้อสินทรัพย์ปลอดภัยอย่างเช่นทองและพันธบัตรรัฐบาลเยอรมนี
ทั้งนี้ ราคาสัญญาทองเดือนเม.ย.ปิดตลาดปรับขึ้น 0.65% สู่ 1,204.80 ดอลลาร์ต่อออนซ์ โดยราคาทองปรับขึ้นในวันพฤหัสบดีเป็นวันที่ 7 ติดต่อกัน ซึ่งถือว่ายาวนานที่สุดนับตั้งแต่เดือนส.ค. 2012 
นายแดเนียล บรีเซอมานน์ นักวิเคราะห์สินค้าโภคภัณฑ์ของธนาคารคอมเมอร์ซแบงก์กล่าวว่า หากสถานการณ์ในตะวันออกกลางไม่ปรับตัวดีขึ้น ราคาทองอาจพุ่งขึ้นต่อไป แต่หากสถานการณ์ในตะวันออกกลางปรับตัวดีขึ้น ราคาาทองมีแนวโน้มจะร่วงลงสู่ระดับต่ำกว่า 1,200 ดอลลาร์ต่อออนซ์
ด้านาคาโลหะเงินพุ่งขึ้น 2.7% สู่จุดสูงสุดในรอบกว่า 5 สัปดาห์ที่ 17.38 ดอลลาร์ต่อออนซ์ในระหว่างวัน ก่อนจะลดช่วงบวกลงมา
 
ราคาโลหะมีค่าที่ตลาด COMEX ในวันพฤหัสบดี
                     ปิดที่ระดับ (ดอลลาร์/ออนซ์)     เปลี่ยนแปลง (ดอลลาร์)  ทองเดือนเม.ย.             1,204.80                         +7.80 เงินเดือนพ.ค.                17.140                          +0.14
ราคาโลหะมีค่าที่ตลาด NYMEX ในวันพฤหัสบดี
                           ปิดที่ระดับ (ดอลลาร์/ออนซ์)     เปลี่ยนแปลง (ดอลลาร์)   พลาตินั่มเดือนเม.ย.              1,154.00                      +7.50 พัลลาเดียมเดือนมิ.ย.            773.35                        +7.95 